במשך שנים רבות היה נהוג לחייב שימוש במקטפה בעת קטיף הדרים ומלונים, מחשש לפגיעה בפרי בתלישה ידנית. בעונות הקטיף 1969/1970 ו-1970/1971 נעשו בישראל ניסויים לבדוק האם אכן יש צורך בשימוש במקטפה לצורך עמידות הפרי. בניסויים לא נמצא הבדל בין פירות שנתלשו ידנית ובין פירות שנקטפו במקטפה ובעקבות זאת התירה המועצה לשיווק פרי הדר שיווק אשכוליות שנתלשו, אך לא תפוזים שנתלשו. הקטיף ללא מקטפה היה לנושא לוויכוח בין גורמים שונים בישראל במשך מספר שנים.
כיוון נוסף לייעול הקטיף הייתה הצעת מקטפות יעילות יותר. חברת יחיעם הציעה למכירה מקטפה טלסקופית עם שרוול התופס את הפרי בעת הורדתו לקוטף. כן הוצעו מקטפות אחרות.
השימוש במקטפה היה סמל לעבודה בחקלאות. כאשר יצחק בן אהרן בקש לבקר את הנהגת ההסתדרות אשר אינה קרובה אל העובדים, כתב:
The B-Side Collection
The B-Side Collection הוא אלבום אוסף של להקת הפופ רוק מארון 5. האלבום יצא לאור ב-18 בדצמבר 2007. האלבום דורג במקום ה-51 במצעד בילבורד 200 בשבוע הראשון לצאתו.
שאיבת יתר
בניין הקפיטול
שחיתות (סדרת טלוויזיה)
שחיתות (באנגלית: Line of Duty) היא סדרת מתח פעולה משטרתית בריטית של ה-BBC. הסדרה עוסקת בעלילותיה של יחידה לחקירת שוטרים בריטית (יחידה למניעת שחיתות משטרתית: Anti Corruption, AC). הקשרים הבין-אישיים בין שוטרי היחידה לבין עצמם ובין השוטרים לנחקרים, הופכים את העלילה למסובכת ורבת תהפוכות.
הסדרה כוללת עד שנת 2021 שש עונות. הסדרה צולמה בברמינגהאם (עונה 1) ובבלפסט (עונות 2–6). צילומי העונה השישית נדחו בכמה חודשים בגלל התפרצות נגיף הקורונה בממלכה המאוחדת.
הסדרה קיבלה מועמדות לפרס האקדמיה הבריטית לטלוויזיה כסדרת הדרמה הטובה ביותר לשנת 2015 ולשנת 2018.
ארבע העונות הראשונות של הסדרה שודרו בישראל בערוץ הראשון בשנים 2016–2017. כיום הסדרה משודרת בנטפליקס ישראל בשם "בשירות החוק".
עלילה.
עונה 1.
חקירה אחר מפקד יחידת בילוש, פקד-בילוש טוני גייטס (לני ג'יימס), שוטר מוערך שנחשד בניפוח תיקים על מנת להציג הצלחה.
הקצין בקשר עם מאהבת עשירה, ג'י ליברטי (ג'ינה מקי), המסובכת עם העולם התחתון וגוררת גם אותו.
ברקע חיי הפשע והעוני באזור המכונה "ביצה", בו מתרחשים מאבקים אלימים על שטחי השפעה של סחר בסמים והלבנת הון.
השליט האלמוני של הכנופיה האכזרית מתגלה כ"טומי" חובב גולף, ולו משתפי פעולה במשטרה המסיעים לו לחמוק מעונש.
עונה 2.
שיירת ליווי משטרתי עבור "היחידה להגנת עדים" נקלעת למארב, ויושבי הרכב נרצחים. הניצולה היחידה מהאירוע היא מפקדת המבצע, המפקחת לינדזי דנטון (קילי הוז). כאשר ברקע נחשפת פרשת התעללות מינית בקטינים, והימצאותו של שוטר מושחת המשתף פעולה בעל הכינוי "נושא הכלים" ("The Caddy") - (מונח ממשחק הגולף).
עונה 3.
סמל דני וולדורן (דניאל מייס) מנסה להסתיר את נסיבות הריגתו של פושע נמלט במרדף.
המפקחת לינדזי דנטון (מעונה 2) מנסה לטהר את שמה, ומאשימה את בלש היחידה סטיב ארנוט (מרטין קומפסטון) בבידוי ראיות.
כאשר ברקע עדיין פרשת התעללות מינית בקטינים ופעילות ה"טיוח" של "נושא הכלים".
עונה 4.
רוז הנטליי (טנדי ניוטון), חוקרת מוכשרת ושאפתנית מנהלת חקירת רצח סדרתי ואכזרי של נערות, מבצע "דלת סתרים".
היא מצויה תחת לחץ לסיים את החקירה על ידי מפקדה תת-ניצב (ACC) דרק הילטון (פול היגינס).
מאשימה בחור "מאותגר נפשית ושכלית" ברצח, ללא ראיות מספקות, ומסתבכת ברצח ובידוי ראיות.
ברקע סוגיית היחס לנשים וקידומן, במשטרה בכלל וביחידה לחקירת שחיתות בפרט. זאת, כששני חברי צוות-החקירה מתחרים על קידומם.
עונה 5.
רב פקד טד הייסטינגס (אדריאן דאנבר), הבלשית קייט פלמינג (ויקי מק'קלור) והחוקר סטיב ארנוט (מרטין קומפסטון) נמצאים בעיצומה של חקירה של קבוצת פשע מאורגנת שמקשרת אותם להיעלמותו של שוטר במסווה מהמחלקה שלהם.
הוקרה.
הסדרה זכתה בפרס באפט"א לטלוויזיה לסדרת הדרמה הטובה ביותר לשנת 2015.
שלושה משחקני הסדרה היו מועמדים לפרסי האקדמיה הבריטית לטלוויזיה:
השחקנית קילי הוז מועמדות לשחקנית הטובה ביותר לשנת 2015,
השחקנית ויקי מק'קלור מועמדות לשחקנית המשנה הטובה ביותר לשנת 2015,
השחקן דניאל מייס מועמד לשחקן המשנה הטוב ביותר לשנת 2017.
י. ש. שפירא
י&quot;ש שפירא
המרכז המסחרי הישן
המרכז המסחרי החדש
אברהם בן מלך
חידון האשליות
חידון האשליות (במקור: Quiz Show) הוא סרט דרמה אמריקאי משנת 1994 בבימויו של רוברט רדפורד ובכיכובם של ג'ון טורטורו, רוב מורו, רייף פיינס ופול סקופילד.
תקציר העלילה.
הסרט, אשר מתרחש בסוף שנות ה-50 של המאה ה-20, מתמקד בחשיפה של אחת מהתרמיות הגדולות ביותר בטלוויזיה האמריקאית: שערוריית ההונאה בחידון "21".
במהלך הסרט מגלה חוקר הקונגרס דיק גודווין (רוב מורו), לאחר חקירה אינטנסיבית, כי שעשועון הטלוויזיה הפופולרי "עשרים ואחת" של רשת NBC הוא למעשה מבוים. על מנת להעלות את הרייטינג הצונח של התוכנית, נוהגים המפיקים להעביר מבעוד מועד את התשובות לפרופסור יפה התואר צ'ארלס ואן דורן (בגילומו של רייף פיינס) - המתחרה הפופולרי הקבוע והאלוף הנוכחי של התוכנית - כדי שיוכלו להשיג רייטינג גבוה במיוחד, ועל מנת שואן דורן יצליח להביס את הרב סטמפל (בגילומו של ג'ון טורטורו) - המתחרה היהודי הלא-פופולרי, אך מוכשר באופן פנומנלי - האלוף הוותיק.
הסרט מבוסס על סיפור אמיתי והיה מועמד לארבעה פרסי אוסקר כולל הסרט הטוב ביותר, הבמאי הטוב ביותר ושחקן המשנה הטוב ביותר (פול סקופילד).
אברהם בן-מלך
מארי קיביניימי
מארי יוהאנה קיביניימי (בפינית: Mari Johanna Kiviniemi; נולדה ב-27 בספטמבר 1968) היא פוליטיקאית ומדינאית פינית, כיהנה כראשת ממשלת פינלנד בין 22 ביוני 2010 ל-22 ביוני 2011, כמנהיגתה של מפלגת המרכז.
ביוגרפיה.
מארי קיביניימי היא בת לחקלאים מן העיירה סייניוקי ממערב פינלנד. אחרי שנת 1988 למדה מדעי המדינה באוניברסיטת הלסינקי, ורכשה תואר שני במדעי החברה. היא נשואה ואם לשני ילדים.
קריירה פוליטית.
מזכ"לית אגודת הסטודנטים של מפלגת המרכז בשנים 1990–1991. מארי קיביניימי נבחרה לראשונה לפרלמנט בשנת 1995. בשנים 2004–2005 שירתה כיועצת המדיניות הכלכלית של ראש הממשלה. הייתה שרת מסחר החוץ והפיתוח בשנים 2006–2005, שרת המנהל הציבורי בשנים 2007–2010. ביוני 2010 הייתה ליושב ראש מפלגת המרכז ולתפקיד ראש הממשלה, בעקבות התפטרותו של מאטי ואנהאנן.
היא הייתה האישה השנייה שכיהנה כראש ממשלת ארצה אחרי אנלי יטנמקי (2003).
היא עמדה בראש ממשלת קואליציה מורכבת ממפלגת המרכז, מפלגת האיחוד הלאומי, ברית הירוקים ומפלגת העם השוודית. קואליציה זו נבנתה בשנת 2007.
אחרי תבוסת מפלגתה בבחירות בשנת 2011 פינתה את ראשות הממשלה ליורקי קאטאינן שהיה שר האוצר בממשלתה.
ז'קלין קנדי-אונאסיס
אנלי יטנמקי
אנלי טוליקי יטנמקי (בפינית: Anneli Tuulikki Jäätteenmäki נולדה ב-11 בפברואר 1955, לאפואה) היא פוליטיקאית ומדינאית פינית. יטנמקי הייתה האישה הראשונה שכיהנה כראשת ממשלת פינלנד. כיהנה לתקופה קצרה בין 17 באפריל 2003 - 24 ביוני 2003. יטנמקי משפטנית בהכשרתה.
חייה.
אנלי יטנמקי עבדה כעורכת דין בשנים 1981–1987 עד שבשנת 1987 נבחרה לפרלמנט מטעם מפלגת המרכז (Suomen Keskusta).
כיהנה כשרת המשפטים בשנים 1994–1995 ובין השנים 2000–2003 הייתה יושבת ראש מפלגת המרכז.
בזמן הקצר של כהונתה כראשת ממשלה הייתה פינלנד המדינה היחידה בעולם שבה גם ראש המדינה וגם ראש הממשלה היו נשים, בנוסף לכך שמחצית השרים בממשלה היו נשים.
ב-18 ביוני 2003 היא התפטרה מראשות הממשלה עקב לחצים שהופעלו עליה בעקבות פרשת "עיראק-גייט", שהסעירה את החיים הפוליטיים בפינלנד. היא הואשמה ששיקרה לפרלמנט ולציבור בקשר לדרך שבה השיגה מסמכים סודיים של משרד החוץ שלאחר מכן שימשו אותה לצרכים פוליטיים במערכת הבחירות. המסמכים כללו מידע דיפלומטי ממפגש בין נשיא ארצות הברית ג'ורג' וו. בוש וראש ממשלת פינלנד, פאבו ליפונן בנוגע לעמדת פינלנד כלפי מלחמת עיראק.
אנלי יטנמקי השתמשה במסמכים כדי לרמוז כי יריבה, הלידר הסוציאל-דמוקרטי פאבו ליפונן, הציע בחשאי את תמיכת פינלנד בקואליציה שבהנהגת ארצות הברית, מה שיכול להתפרש כהפרת המדיניות הרשמית של נייטרליות של פינלנד בענייני חוץ, ובאופן זה, חיבר את פינלנד עם מה שפינים רבים ראו כמלחמה תוקפנית בלתי חוקית.
יטנמקי הפרה את המסורת של אחדות ושתיקה בנושאי מדיניות ביטחון. היות שהבחירות התקרבו, הסוציאל-דמוקרטים המובסים מצאו סיבות לחשוד כי מערכת הבחירות הלא קונבנציונלית שניהלה יטנמקי הכריעה את הכף בתוצאות הבחירות. המהלך העכיר את היחסים בין שתי מפלגות שהיו שותפות אז בקואליציה.
לאחר התפטרותה מראשות המפלגה ומראשות הממשלה, נבחר במקומה מאטי ואנהנן. מאוחר יותר היא נבחרה כחברת הפרלמנט האירופי.
ירך חזיר
ירך-חזיר
אחי תמימים
יורקי קאטאינן
יורקי טאפאני קאטאינן (בפינית: Jyrki Tapani Katainen; נולד ב-14 באוקטובר 1971 בסיליניירבי) הוא פוליטיקאי ומדינאי פיני, שכיהן כראש ממשלת פינלנד בשנים 2011–2014.
הוא יושב ראש מפלגת "האיחוד הלאומי" השמרנית.
ביוגרפיה.
קאטאינן למד באוניברסיטת טאמפרה. חבר במפלגה השמרנית "האיחוד הלאומי", החל משנת 1993 היה חבר במועצת עיר הולדתו, סיליניירבי ובשנת 1999 נבחר לפרלמנט. בשנת 2004 נבחר ליושב ראש שלה.